Document ID: /roh_data/filtered/fineweb-2-filterrobots_roh.jsonl.gz/13722

Tut tenor las infurmaziuns rimnadas saja la Frantscha pronta d'attatgar. In engaschi da truppas terrestras franzosas na saja dentant betg realistic, ha ditg Hollande.
Success dal SI legitimescha attatgas or da l'aria
L’aviatica militara franzosa s’engascha dapi bunamain 1 onn ad attatgas d’ina coaliziun guidada dals Stadis Unids cunter truppas dal SI en l’Irac. Entant ch’ils Stadis Unids avevan gia attatgà la Siria, era Paris stà cunter in engaschi militar cun aviuns en il pajais.
Hollande ha argumentà la midada da curs cun ils success dal SI ils 2 onns passads. Plinavant ha Hollande pledà per ina soluziun politica cuminaivla en il conflict da la Siria. El pensia als Stadis dal Golf, a la Russia ed a l’Iran.
RR novitads 16:00